**9. RAZRED – GEOGRAFIJA**

**Spoštovane učenke in učenci**

**V tem tednu se vračate v šolske klopi. Kljub temu sem še dodal navodila, da se boste lahko do petka, ko imamo ure, pripravili.**

**Do četrtka, 28.5. pripravite PowerPoint predstavitev na temo Mežice.**

**Predstavili boste domači kraj. V predstavitev skušajte vključiti vsebine, ki smo jih tekom šolskega leta spoznavali pri urah geografije. Govorili smo o pokrajinah v Sloveniji, o tipih naselja, o gospodarstvu, o prebivalstvu, pa tudi o posebnostih posameznih regij. Kako boste te vsebine vključili v predstavitev je povsem vaša odločitev. Ves čas si lahko pomagate z internetom, pisnimi viri in predvsem učbenikom za geografijo.**

**Bodite pozorni na napake, ki ste jih naredili pri prejšnjih predstavitvah! Dobili ste povratno informacijo in zato lahko prejšnje pomanjkljivosti z lahkoto odpravite.**

**Vsaka predstavitev bo drugačna. S tem ni nič narobe. V predstavitvi pa so zahtevani naslednji vsebinski sklopi:**

* **Kratka zgodovina Mežice**
* **Gospodarstvo kraja nekoč in danes**
* **Potenciali za prihodnost**

**To ne pomeni, da je predstavitev sestavljena samo iz zgoraj zahtevanih vsebin! Po lastni presoji dodajte še poglavja o legi, prebivalstvu, prometu, trgovini, okolju… Možnosti imate neskončno.**

**To je naš zadnji preizkus! Pokažite svoje znanje!! Računam na vas, da boste dali vse od sebe.**

**prof. Borut Iršič**